**แดเนียล บราวน์** (อังกฤษ: Danielle Brown) เกิดวันที่ 10 เมษายน ค.ศ. 1988 ที่โลเธอร์สเดล นอร์ทยอกเชอร์ เป็นนักกีฬายิงธนูชาวสหราชอาณาจักร (อังกฤษ)

ประวัติ
-------

แดเนียล บราวน์ เข้าแข่งขันระดับนานาชาติครั้งแรกในรายการยิงธนูชิงแชมป์ยุโรป (สำหรับนักกีฬาที่มีความพิการ) ที่นิมเบิร์ค ใน ค.ศ. 2006 เธอได้เข้าสู่รอบเซมิไฟนอลของรายการโอเพ่นคลาสคันธนูแบบทดกำลัง และเป็นฝ่ายแพ้ต่อ กัลบิน ซู จากประเทศตุรกี ที่คะแนน 100 ต่อ 105 และเธอพลาดต่อเหรียญทองแดงภายหลังจากแพ้ต่อคู่แข่งร่วมชาติสหราชอาณาจักรอย่าง เมลานี คลาร์ค ที่คะแนน 101 ต่อ 109

จากนั้น เธอได้มีส่วนร่วมในรายการชิงแชมป์ยิงธนูโลก IPC ที่ชองจู ใน ค.ศ. 2007 การแข่งขันในรายการโอเพ่นคลาสคันธนูแบบทดกำลัง เธอสามารถคว้าเหรียญทองด้วยคะแนน 114 คะแนน (โดยเป็นฝ่ายชนะ กัลบิน ซู ด้วยคะแนน 116-107 ในรอบเซมิไฟนอล และ หวัง หลี่ จากประเทศจีน ด้วยคะแนน 114-108 ในรอบไฟนอล) เธอยังเป็นส่วนหนึ่งของทีมหญิงสหราชอาณาจักรที่ซึ่งได้รับเหรียญทองจากการแข่งขันรายการทีมของโอเพ่นคลาสคันธนูแบบทดกำลัง โดยเป็นฝ่ายชนะทีมญี่ปุ่นในรอบไฟนอลที่ 221-199 คะแนน

ใน ค.ศ. 2008 บราวน์ได้รับรางวัลเหรียญเงิน (ที่ซึ่งเธอได้แพ้ต่อ กัลบิน ซู ในรอบไฟนอล) ในรายการยิงธนูผู้พิการรับเชิญที่สโตกแมนด์วิลล์ หลังจากนั้น เธอได้ร่วมแข่งขันกีฬาพาราลิมปิกที่กรุงปักกิ่ง โดยเธอสามารถคว้าเหรียญทองในรายการคันธนูทดกำลังหญิง ซึ่งเธอเป็นฝ่ายชนะหวังในรอบควอเตอร์ไฟนอล, คลาร์คในรอบเซมิ และ ชิเอโกะ คามิยะ จากประเทศญี่ปุ่นในรอบไฟนอล (ที่คะแนน 112-98) ใน ค.ศ. 2009 เธอได้รับหนึ่งเหรียญเงินจากประเภทบุคคล และหนึ่งเหรียญทองจากประเภททีมในการแข่งขัน IPC ยิงธนูชิงแชมป์โลก ตามด้วย ค.ศ. 2010 โดยได้รับเหรียญทองในสามรายการ ซึ่งได้แก่ ในแอริโซนาคัพ, การแข่งขันยิงธนูคนพิการรับเชิญโลกสโตกแมนด์วิลล์ และการแข่งขันชิงแชมป์ยิงธนูพารายุโรป

เธอเป็นตัวแทนของประเทศอังกฤษในการยิงธนูของกีฬาเครือจักรภพ 2010 ที่เดลี โดยผ่านการคัดเลือก สองวันหลังจากการคัดเลือกในโคเวนทรีในเดือนมิถุนายน ที่ซึ่งเธอสามารถจบเกมการแข่งขันด้วยอันดับสองถัดจากมือหนึ่งของโลกอย่าง นิคกี้ ฮันท์ เธอเป็นนักกีฬาพาราลิมปิกคนแรกจากประเทศอังกฤษที่ร่วมแข่งขันรายการที่ใช้ความแข็งแรงทางกาย แม้ว่านักจักรยาน ซาราห์ สตอรีย์ (ผู้ได้รับรางวัลสองเหรียญทองของกีฬาจักรยานในพาราลิมปิก 2008) จะเข้าแข่งขันในฐานะนักกีฬาที่ใช้ความแข็งแรงทางกายในไม่กี่วันต่อมาเช่นเดียวกันก็ตาม เธอได้รับรางวัลเหรียญทองจากรายการธนูทดกำลังทีมหญิง โดยการชนะทีมชาติแคนาดาที่คะแนน 232-229 กับเพื่อนร่วมทีมอย่าง นิคกี้ ฮันท์ และ นิโคลา ซิมป์สัน

ใน ค.ศ. 2011 เธอได้รับรางวัลเหรียญทองจากประเภทบุคคลเพิ่มจากรายการ IPC เวิลด์แชมเปี้ยนชิปในตูริน ตามด้วยสองเหรียญเงินจากประเภททีมหญิงและประเภททีมผสม จากนั้นใน ค.ศ. 2012 เธอกับเพื่อนร่วมทีมของเธอได้รับรางวัลเหรียญเงินในประเภททีมหญิงของรายการแอริโซนาคัพ และเหรียญทองแดงในประเภททีมผสมของรายการเซี่ยงไฮ้เวิลด์คัพ

ชีวิตส่วนตัว
------------

บราวน์ประสบกับอาการเจ็บปวดเฉพาะที่แบบซับซ้อนในเท้าทั้งสองข้าง และได้ทำการแข่งขันแบบนั่งลงพิงบนม้านั่งในช่วงพาราลิมปิก 2008 ในช่วงที่ซึ่งเธอได้เป็นนักศึกษากฎหมายที่มหาวิทยาลัยเลสเตอร์ และได้ประสบความสำเร็จเป็นครั้งแรกในเวลาต่อมา

ความสำเร็จ
----------

แหล่งที่มา: 

ค.ศ. 2006
อันดับ 4, ยูโรเปี้ยนพาราแชมเปียนชิป ประเภทบุคคล ที่นิมเบิร์ค
ค.ศ. 2007
1 !1 IPC เวิลด์แชมเปียนชิป ประเภทบุคคล ที่ชองจู
1 !1 IPC เวิลด์แชมเปียนชิป ประเภททีมหญิง ที่ชองจู
ค.ศ. 2008
2 !2 การแข่งขันยิงธนูคนพิการรับเชิญโลก ประเภทบุคคล ที่สโตกแมนด์วิลล์
1 !1 พาราลิมปิกฤดูร้อน ประเภทบุคคล ที่กรุงปักกิ่ง
ค.ศ. 2009
1 !1 IPC เวิลด์แชมเปียนชิป ประเภททีมหญิง ที่นิมเบิร์ค
2 !2 IPC เวิลด์แชมเปียนชิป ประเภทบุคคล ที่นิมเบิร์ค
อันดับ 12, กีฬามหาวิทยาลัยโลกฤดูร้อน ประเภทบุคคล ที่เบลเกรด
ค.ศ. 2010
1 !1 แอริโซนาคัพ ประเภทบุคคล ที่ฟีนิกซ์ รัฐแอริโซนา
2 !2 แอริโซนาคัพ ประเภททีมผสม ที่ฟีนิกซ์ รัฐแอริโซนา
3 !3 แอริโซนาคัพ ประเภททีมหญิง ที่ฟีนิกซ์ รัฐแอริโซนา
1 !1 การแข่งขันยิงธนูคนพิการรับเชิญโลก ประเภทบุคคล ที่สโตกแมนด์วิลล์
1 !1 ยูโรเปี้ยนพาราแชมเปียนชิป ประเภทบุคคล ที่วีชี
1 !1 กีฬาเครือจักรภพ ประเภททีมหญิง ที่เดลี
3 !3 เวิลด์คัพ ประเภททีมหญิง ที่เซี่ยงไฮ้
ค.ศ. 2011
1 !1 IPC เวิลด์แชมเปียนชิป ประเภทบุคคล ที่ตูริน
2 !2 IPC เวิลด์แชมเปียนชิป ประเภททีมหญิง ที่ตูริน
2 !2 IPC เวิลด์แชมเปียนชิป ประเภททีมผสม ที่ตูริน
ค.ศ. 2012
2 !2 แอริโซนาคัพ ประเภททีมหญิง ที่ฟีนิกซ์ รัฐแอริโซนา
3 !3 เวิลด์คัพ ประเภททีมผสม ที่เซี่ยงไฮ้

อ้างอิง
-------

1. ↑  "Danielle Brown" เก็บถาวร 2013-12-14 ที่ เวย์แบ็กแมชชีน, International Paralympic Committee - Archery
2. 1 2 3  "Ones to watch in Delhi: Danielle Brown", BBC, October 4, 2010
3. 1 2  Athlete results: Melanie Brown เก็บถาวร 2016-03-03 ที่ เวย์แบ็กแมชชีน, International Paralympic Committee - Archery
4. ↑  "6th IPC World Archery Championships" เก็บถาวร 2011-07-26 ที่ เวย์แบ็กแมชชีน, International Paralympic Committee - Archery
5. ↑  Athlete results: Danielle Brown เก็บถาวร 2016-03-03 ที่ เวย์แบ็กแมชชีน, International Paralympic Committee - Archery
6. ↑  "Archery is back at the Commonwealth Games" เก็บถาวร 2012-03-13 ที่ เวย์แบ็กแมชชีน, International Archery Federation, August 26, 2010
7. ↑  "Danielle Brown wins historic Commonwealth Games place", BBC, June 24, 2010
8. ↑  "Paralympian Danielle Brown makes squad for Commonwealth Games", *The Guardian*, June 24, 2010
9. ↑  "InterviewSarah Storey: From Paralympic swimmer to Commonwealth cyclist", *The Guardian*, October 1, 2010
10. ↑  "The Paralympian taking on able-bodied athletes", *The Independent*, October 2, 2010
11. ↑  "Commonwealth Games 2010: England archers win gold", BBC, October 7, 2010
12. 1 2 3  [*ลิงก์เสีย*]. Archer ID 6876
13. ↑  "DANIELLE BROWN - ARCHERY" เก็บถาวร 2011-07-22 ที่ เวย์แบ็กแมชชีน, English Federation of Disability Sport
14. ↑  "Danielle Brown wins historic Commonwealth Games place", BBC, June 24, 2010
15. ↑  "Paralympian Danielle Brown makes squad for Commonwealth Games", *The Guardian*, June 24, 2010

แหล่งข้อมูลอื่น
---------------

* 

คอมมอนส์ มีภาพและสื่อเกี่ยวกับ:  
**แดเนียล บราวน์**